De klappende hestehove mod isen var ikke noget man i år kunne finde i Iscenter Nord. Det store Istølt-arrangement har ellers i otte år været en tilbagevendende begivenhed i Frederikshavn, og det bliver det igen til næste år. Lørdag 2. februar 2019 indtager de charmerende islandske heste Iscenter Nord, og nyheden har fået en fantastisk modtagelse på Facebook med over 240 kommentarer. På grund af travlhed med andre arrangementer nåede Jan Michael Madsen og co. ikke at skaffe det nødvendige antal sponsorer i år. Derfor holdt ISTØLT Frederikshavn pause efter otte år med succes på isen i Frederikshavn. Men nu vender konkurrencen/showet tilbage, skriver Kanal Frederikshavn. - Lets Crack The Ice 2019! Glæd dig til den helt unikke festlige vinterstemning i ISTØLT ARENA FREDERIKSHAVN, nyheder, topekvipager, fed medie- lys og lydproduktion og store præmier til både ryttere og publikum, skriver Jan Michael Madsen på Facebook.

Opsummering:
Efter et års pause kommer der i 2019 igen istølt til Frederikshavn.